Source: http://skolenie.slov-lex.sk/pravne-predpisy/SK/ZZ/1993/69/19930401.html
Timestamp: 2020-08-10 00:08:47+00:00

Document:
69/1993 Z.z./
69/1993 Z. z.
Časová verzia predpisu účinná od 01.04.1993 do 31.12.1998
z 8. januára 1993,
ktorou sa upravuje poskytovanie podpôr a náhrad pri zdolávaní nákaz a iných hromadných ochorení zvierat a poskytovanie bezplatných odborných veterinárnych činností
Ministerstvo pôdohospodárstva Slovenskej republiky podľa § 35 ods. 4 zákona č. 87/1987 Zb. o veterinárnej starostlivosti v znení zákona č. 239/1991 Zb. (úplné znenie č. 215/1992 Zb.) a podľa § 20 zákona Slovenskej národnej rady č. 11/1992 Zb. o organizácii veterinárnej starostlivosti Slovenskej republiky ustanovuje:
Na úhradu alebo zmiernenie škôd, prípadne nákladov vzniknutých vykonaním ochranných a zdolávacích opatrení proti nákazám alebo iným hromadným ochoreniam,1) ako aj škôd vzniknutých uhynutím zvierat v dôsledku nákazy alebo iného hromadného ochorenia zvierat možno poskytnúť podporu, a to
chovateľom nepárnokopytníkov, hovädzieho dobytka, ošípaných, oviec, kôz, hrabavej a vodnej hydiny, králikov, holubov, kožušinových zvierat, rýb a včiel,
užívateľom poľovných revírov, ktorí chovajú zver v odchovných a chovných zariadeniach,
chovateľom iných zvierat, ak ide o zvieratá s osobitným výcvikom alebo inak chovateľsky cenné.
Pri zisťovaní skutočnej škody alebo skutočných nákladov sa vychádza z nákupných cien zvierat, a ak nie je nákupná cena určená podľa cenového predpisu, z ceny zvierat určenej súdnym znalcom. Z ceny sa odpočíta suma, ktorú chovateľovi poskytla za zabité zviera poisťovňa, prípadne aj suma poskytnutá chovateľovi z iných dôvodov.
Podpora sa neposkytne, ak chovateľ porušil dôležitú povinnosť, ktorú mu ukladajú právne predpisy o veterinárnej starostlivosti, najmä ak
nevykonal alebo neumožnil vykonanie nariadených veterinárnych preventívnych, profylaktických a diagnostických úkonov,
nedodržal, nevykonal alebo neumožnil vykonanie nariadených ochranných a zdolávacích opatrení.
Osoby zdržujúce sa v obci, prípadne v objektoch, v ktorých bola podľa právnych predpisov o veterinárnej starostlivosti nariadená uzávera,2) a preto nemohli dočasne vykonávať prácu vyplývajúcu z ich pracovnoprávneho alebo obdobného pracovného vzťahu, alebo ju mohli vykonávať iba v obmedzenom rozsahu, majú právo na náhradu ušlého zárobku, ak im nepatrí od organizácie, v ktorej sú v pracovnoprávnom alebo obdobnom pracovnom vzťahu, alebo na náhradu škody, ktorá im vznikla v tejto súvislosti.
Osobám, ktoré boli nútené zdržovať sa mimo svojho bydliska z dôvodu uvedeného v odseku 1, patrí aj náhrada podľa predpisov o cestovných náhradách.3)
Žiadosť o poskytnutie podpory alebo náhrady sa dáva najneskôr do troch mesiacov odo dňa nariadenia opatrení,1) vyhlásenia nákazy alebo iného hromadného ochorenia zvierat za zdolané, prípadne odo dňa vylúčenia podozrenia z nich, okresnému úradu, v pôsobnosti ktorého boli ochranné a zdolávacie opatrenia proti nákazám a iným hromadným ochoreniam zvierat nariadené.
O žiadosti podľa odseku 1 rozhodne okresný úrad po vyjadrení obce a okresnej veterinárnej správy.
Úhrada odborných veterinárnych činností
Odborné veterinárne činnosti uhrádza štát, ak ide o
úkony v rámci veterinárneho dozoru podľa zákona o veterinárnej starostlivosti,
úkony určené ústrednou protinákazovou komisiou,
vyšetrovanie, očkovanie a liečenie slepeckých psov.
Vyšetrovanie a liečenie zvierat vo veterinárnych obvodoch určených Štátnou veterinárnou správou Slovenskej republiky na výučbu a ďalšie vzdelávanie veterinárnych pracovníkov uhrádza tá škola, ktorá výučbu vykonáva.
Pri posudzovaní žiadostí o poskytnutie podpory alebo náhrady podaných pred účinnosťou tejto vyhlášky sa postupuje podľa doterajších predpisov.4)
Zrušuje sa vyhláška Ministerstva poľnohospodárstva a výživy Slovenskej socialistickej republiky č. 116/1987 Zb., ktorou sa upravuje poskytovanie podpôr a náhrad pri zdolávaní nákaz a iných hromadných ochorení zvierat a určujú bezplatné odborné veterinárne činnosti.
Táto vyhláška nadobúda účinnosť 1. aprílom 1993.
§ 23 zákona č. 87/1987 Zb. o veterinárnej starostlivosti v znení zákona č. 239/1991 Zb. (úplné znenie č. 215/1992 Zb.).
§ 23 ods. 2 písm. r) zákona č. 87/1987 Zb.
Vyhláška Ministerstva poľnohospodárstva a výživy Slovenskej socialistickej republiky č. 116/1987 Zb., ktorou sa upravuje poskytovanie podpôr a náhrad pri zdolávaní nákaz a iných hromadných ochorení zvierat a určujú bezplatné odborné veterinárne činnosti.
§ 1 Poskytovanie podpory
§ 2 Výška a použitie podpory
§ 3 Okolnosti vylučujúce poskytnutie podpory
§ 4 Poskytovanie náhrady
§ 5 Konanie o poskytnutí podpory alebo náhrady
§ 6 Úhrada odborných veterinárnych činností
87/1987 Zb.
Číslo: 69/1993 Z. z.
Názov: Vyhláška Ministerstva pôdohospodárstva Slovenskej republiky, ktorou sa upravuje poskytovanie podpôr a náhrad pri zdolávaní nákaz a iných hromadných ochorení zvierat a poskytovanie bezplatných odborných veterinárnych činností
Dátum schválenia: 08.01.1993
Dátum účinnosti od: 01.04.1993
2. 01.04.1993 - 31.12.1998

References: § 35
 § 20

§ 23

§ 23

§ 1

§ 2

§ 3

§ 4

§ 5

§ 6